**DĖL ROKIŠKIO RAJONO SAVIVALDYBĖS TARYBOS 2019 M. VASARIO 20 D. SPRENDIMO NR. TS-16 „DĖL ROKIŠKIO RAJONO SAVIVALDYBĖS BIUDŽETO 2019 METAMS PATVIRTINIMO“ PATIKSLINIMO**

 2019 m. spalio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Rokiškio rajono savivaldybės taryba n u s p r e n d ž i a:

Patikslinti Rokiškio rajono savivaldybės tarybos 2019 m. vasario 20 d. d. sprendimą Nr. TS-15:

1. Padidinti 1 priede patvirtintą savivaldybės biudžeto pajamų dalį **121,150** **tūkst. Eur**, iš jų:

 1.1. padidinti nekilnojamojo turto mokesčio planą 41,5 tūkst. Eur;

 1.2. padidinti pajamas iš baudų ir konfiskavimo 1,75 tūkst. Eur;

1.3. padidinti valstybės rinkliavos planą 9,0 tūkst. Eur;

1.4. padidinti kitų pajamų planą 41,5,0 tūkst. Eur;

1.5. padidinti mokymo lėšų planą 5,9 tūkst. Eur;

1.6. padidinti lėšų iš valstybės biudžeto, skirtų mokytojams, dirbantiems pagal neformaliojo vaikų švietimo programas, apmokėti už darbą 6,2 tūkst. Eur;

1.7. padidinti pajamų už teikiamas paslaugas planą 15,3 tūkst. Eur.

2. 1, 2 priedus išdėstyti nauja redakcija.

3. Patikslinti 4, 5, 6 priedus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Dūdienė

**„DĖL ROKIŠKIO RAJONO SAVIVALDYBĖS TARYBOS 2019M. VASARIO 20 D. SPRENDIMO Nr. TS-16 „DĖL ROKIŠKIO RAJONO SAVIVALDYBĖS BIUDŽETO 2019 METAMS PATVIRTINIMO“ PATIKSLINIMO“ AIŠKINAMASIS RAŠTAS**

 **Parengto sprendimo projekto tikslai ir uždaviniai.**

 Tarybos sprendimo projekto tikslas – patikslinti pajamų ir išlaidų planą.

 Šiuo metu esantis teisinis reglamentavimas.

Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

**Sprendimo projekto esmė.**

 Tikslinamas Rokiškio rajono savivaldybės tarybos 2019-02-20 sprendimu Nr. TS-16 „ Dėl Rokiškio rajono savivaldybės biudžeto 2019 metams patvirtinimo“ patvirtintas savivaldybės biudžetas. Tikslinama pajamų ir išlaidų dalys.

 **1**.**PAJAMOS.**

 Iš viso pajamos didinamos 121,150tūkst. Eur (1, 2 priedai).

 1.1–1.4. Nekilnojamojo turto mokesčio, pajamų iš baudų ir konfiskavimo, valstybės rinkliavos ir kitų pajamų planuota metinė užduotis įvykdyta ir gauta šią dieną 93,75tūkst.Eur daugiau, todėl šių pajamų planas didinamas: NTM- 41,5 tūkst. Eur, pajamų iš baudų ir konfiskavimo – 1,75 tūkst. Eur, valstybės rinkliavos – 9,0 tūkst. Eur ir kitų pajamų – 41,5 tūkst. Eur (1 priedas);

 1.5. iš valstybės biudžeto skirta papildomai mokymo lėšų – 5,9 tūkst. Eur;

 1.6. papildomai gauta lėšų iš valstybės biudžeto, skirtų mokytojams, dirbantiems pagal neformaliojo vaikų švietimo programas, apmokėti už darbą – 6,2 tūkst. Eur;

 1.7. įstaigos gavo 15,3 tūkst. Eur daugiau nei planavo metų pradžioje pajamų už teikiamas paslaugas.

 **2.IŠLAIDOS**

 Iš viso išlaidoms paskirstoma 114,150 tūkst. Eur. Tikslinami 4, 5 priedai.

1. Papildomai gautas pajamos į vietinį biudžetą (93,75 tūkst. Eur) siūloma skirti:
	1. 1 programai (Savivaldybės funkcijų įgyvendinimas ir valdymas):
* Finansų skyriui – paskoloms aptarnauti ( palūkanoms) – 13,0 tūkst. Eur,
* Strateginio planavimo, investicijų ir viešųjų pirkimų skyriui Europos ir kitų fondų

projektams iš dalies finansuoti – 1,75 tūkst. Eur;

* 1. 5 programai (Rajono infrastruktūros objektų priežiūra, plėtra ir modernizavimas):

- Statybos ir infrastruktūros skyriui (kapitalo investicijoms ir ilgalaikio turto remontui) –

 iš dalies prisidėti prie Rokiškio šv. apaštalo evangelisto Mato parapijos bažnyčios grindų remonto darbų – 40,0 tūkst. Eur;

 - Statybos ir infrastruktūros skyriui- ES ir kitų fondų projektams finansuoti – 38,775 tūkst. Eur.

* 1. 2 programai (Ugdymo kokybės ir mokymosi aplinkos užtikrinimas) – Rokiškio pagrindinei

mokyklai (autobuso remontui ir padangoms įsigyti).

 2. Papildomai gautos mokymo lėšos (5,9 tūkst. Eur) ir lėšos iš valstybės biudžeto, skirtos mokytojams, dirbantiems pagal neformaliojo vaikų švietimo programas, apmokėti už darbą (6,2 tūkst. Eur) paskirstomos švietimo įstaigoms, kartu perskirstant mokymo lėšas nuo rugsėjo 1 d. tarp švietimo įstaigų. Lėšos perskirstytos pagal darbo grupės pateiktus skaičiavimus.

 3. Įstaigų lėšos už teikiamas paslaugas nukreipiamos toms įstaigoms, kurios jas uždirbo: Juodupės gimnazijai – 5 tūkst. Eur, Juodupės gimnazijos neformalaus švietimo skyriui – 3,0 tūkst. Eur. ir Juodupės seniūnijai – 0,3 tūkst. Eur, Turizmo, tradicinių amatų informacijos ir koordinavimo centrui- 7,0 tūkst.Eur.

 4. Įstaigos ir seniūnijos tikslina asignavimus tarp straipsnių ir tarp programų( darbo užmokestis, ilgalaikis turtas);

 **Galimos pasekmės, priėmus siūlomą tarybos sprendimo projektą:**

 **teigiamos** **, nauda rajono gyventojams –** bus finansuotos reikalingos ir būtinos išlaidos;

 **neigiamos** – nėra.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Finansų skyriaus vedėja Reda Dūdienė